กำจร จ่อรื้อระบบเฟ้นผู้บริหารกันทุจริต
ปรับการโอนย้ายครู ตั้งรองเลขาฯ กศน.-กช.ส่วนก.ค.ศ.สรรหาใหม่,เมื่อวันที่ 26 พ.ค. รศ.นพ.กำจร ตติยกวี ปลัดกระทรวงศึกษาธิการ (ศธ.) เปิดเผยว่า ตนได้ลงนามแต่งตั้งผู้บริหารระดับต้น 3 ราย จากที่เสนอมา 5 ราย ดังนี้ รองเลขาธิการสำนักงานส่งเสริมการศึกษานอกระบบและการศึกษาตามอัธยาศัย (กศน.) แทนตำแหน่งที่ว่าง 2 ราย และรองเลขาธิการคณะกรรมการส่งเสริมการศึกษาเอกชน (กช.) แทนตำแหน่งที่ว่าง 1 ราย เหลือเพียงตำแหน่งรองเลขาธิการคณะกรรมการข้าราชการครูและบุคลากรทางการศึกษา (ก.ค.ศ.) 2 ตำแหน่ง ซึ่งมีปัญหาร้องเรียนว่าการสรรหาไม่เป็นธรรม จึงให้เปิดรับสมัครผู้มีคุณสมบัติเหมาะสมเข้ารับการสรรหาใหม่,ปลัด ศธ.กล่าวอีกว่า การคัดเลือกบุคคลเพื่อแต่งตั้งให้ดำรงตำแหน่งระดับบริหารต่างๆนั้นอาจจะต้องปรับปรุงกระบวนการใหม่ ทั้งระบบการบริหารจัดการรวมถึงข้อกฎหมายที่เป็นปัญหาทำให้เกิดช่องโหว่ในการทุจริตหรือร้องเรียนการรับเงิน โดยขณะนี้กำลังรื้อระบบการบริหารภายในคุรุสภาเพื่อปรับกระบวนการบริหารจัดการให้คล่องตัวมากขึ้น โดยเฉพาะปัญหาคุณภาพครูที่น่าจะปรับระบบการได้มาซึ่งใบอนุญาตประกอบวิชาชีพครู ส่วนสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) และองค์การค้า ก็เป็นเรื่องความไม่ชอบมาพากลและผลประโยชน์ ทั้ง 3 หน่วยงานนี้ถือเป็นปัญหาใหญ่ที่อยู่ระหว่างแก้ไข แต่หลังจากนี้จะต้องมาแก้ปัญหาเรื่อง ก.ค.ศ.ที่จะปรับแก้ข้อกฎหมายต่างๆ โดยเฉพาะการโอนย้ายครู ที่มักได้รับร้องเรียนว่ามีการเรียกรับผลประโยชน์และมักจะเกิดขึ้นในคณะอนุกรรมการข้าราชการครูและบุคลากรทางการศึกษา (อ.ก.ค.ศ.) เขตพื้นที่ฯ ดังนั้นต้องไปดูว่าจะมีวิธีการใดที่จะทำให้มีความโปร่งใส อาจจะต้องปรับปรุงทั้งอำนาจและหน้าที่ของ อ.ก.ค.ศ.เขตพื้นที่ด้วย,ผู้สื่อข่าวรายงานว่า สำหรับรายชื่อผู้ได้รับการแต่งตั้งให้ดำรงตำแหน่งผู้บริหารระดับต้น คือ นายกิตติศักดิ์ รัตนฉายา และนายวีระกุล อรัณยะนาค เป็นรองเลขาธิการ กศน. และนายอรรถพล ตรึกตรอง เป็นรองเลขาธิการ กช.
เมื่อวันที่ 26 พ.ค. รศ.นพ.กำจร ตติยกวี ปลัดกระทรวงศึกษาธิการ (ศธ.) เปิดเผยว่า ตนได้ลงนามแต่งตั้งผู้บริหารระดับต้น 3 ราย จากที่เสนอมา 5 ราย
กำจร ตติยกวี,ปลัดกระทรวงศึกษาธิการ,โอนย้ายครู,รื้อระบบ,ผู้บริหาร,ป้องกันทุจริต,ข้าราชการครู,บุคลากรทางการศึกษา,กิตติศักดิ์ รัตนฉายา,วีระกุล อรัณยะนาค,อรรถพล ตรึกตรอง,ทีมข่าวการศึกษา,ข่าว,ข่าวฉบับพิมพ์,ไทยรัฐออนไลน์